O Signore cosa ci hè

O Signore cosa ci hè hè un cantu di Corsica.

O Signore cosa ci hè
O signore chì nutizia, hè ghjuntu per lu battellu
U figliolu di Letizia chì hè quasi culinnellu
Hà mandatu pè pigliàlu arrimane à la cità
U so carrittellu ghjallu cù a sumera di Natà.

O signore cosa ci hè, ma cosa ci hè, ma cosa ci hè in stu paese
Dicenu ch'hè ghjuntu Andrè sta mane per lu batè
A so mamma ùn pò più stà, ma cosa ci hè, ma cosa hà
Ghjunghje di terra chinese
A so mamma ùn pò più stà, ma cosa ci hè, ma cosa hà
Pare ch’ellu hè capurà.

Hè scalatu avanti notte cù una tinuta fiammente
Saluta le ghjuvanotte è dice à chì vole sente
« c’est trois mois que je voyage
Sans avoir le mal de mer
J'ai risiqué faire naufrage
Le bateau montait en l'air ».

Teni i so bracci sticchiti, per mustrà i so galloni
E si vede ind'e so ditti, anelucci é anellone
A so mamma hè scimita è di vedelu cusì
Li sussurra intimidita ùn sì fattu per stà quì
U merre hè prontu ghjelosu prega ch'ellu parti via
Chì st’omu periculosu pò cacciali a merria
A donna senza maritu ùn si pò addurmentà
Eccu ci un bellu partitu ch’ùn vogliu lascià scappà.

Categoria:cantu tradiziunale di Corsica